CELEX: 62013CN0403
Language: el
Date: 2013-07-16 00:00:00
Title: Υπόθεση C-403/13: Αίτηση προδικαστικής αποφάσεως, την οποία υπέβαλε το High Court of Ireland (Ιρλανδία) στις 16 Ιουλίου 2013 — Lisa Kelly κατά Minister for Social Protection

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/14
            
         Αίτηση προδικαστικής αποφάσεως, την οποία υπέβαλε το High Court of Ireland (Ιρλανδία) στις 16 Ιουλίου 2013 — Lisa Kelly κατά Minister for Social Protection
   (Υπόθεση C-403/13)
   2013/C 274/24
   Γλώσσα διαδικασίας: η αγγλική
   
      Αιτούν δικαστήριο
   
   High Court of Ireland.
   
      Διάδικοι στην υπόθεση της κύριας δίκης
   
   
      Προσφεύγουσα: Lisa Kelly.
   
      Καθού: Minister for Social Protection.
   
      Προδικαστικά ερωτήματα
   
   
               1)
            
            
               Στην περίπτωση που εργαζόμενος που κατοικεί στο κράτος μέλος A και έχει παράσχει ασφαλιστέα εργασία στο κράτος αυτό επί σχεδόν τρία έτη αλλά έχει διανύσει τους τελευταίους έξι μήνες ασφαλιστέας εργασίας στο κράτος μέλος B, η μεταγενέστερη αίτηση του προσώπου αυτού για κοινωνικοασφαλιστικές παροχές ασθενείας διέπεται από (i) το δίκαιο του κράτους μέλους B κατ’ εφαρμογή του άρθρου 11, παράγραφος 3, στοιχείο α', του κανονισμού 883/2004/ΕΚ (1) ή (ii) από το δίκαιο του κράτους μέλους A στο οποίο κατοικεί κατ’ εφαρμογή του άρθρου 11, παράγραφος 3, στοιχείο ε';
            
         
               2)
            
            
               Έχει σημασία για την απάντηση του ερωτήματος 1 αν, στην περίπτωση που κριθεί ότι εφαρμοστέο είναι το δίκαιο του κράτους μέλους B, ο συγκεκριμένος εργαζόμενος δεν δικαιούται να λάβει καμία παροχή κοινωνικής ασφαλίσεως, ενώ αυτό δεν ισχύει στην περίπτωση που κριθεί ότι εφαρμόζεται το δίκαιο του κράτους μέλους κατοικίας του (κράτος μέλος A);
            
         
      (1)  Κανονισμός (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (ΕΕ L 166, σ. 1).